APSTIPRINĀTS:

PIKC „Rīgas Valsts tehnikums”

Iepirkumu komisijas

(2019.gada 12.februāra protokols Nr.1)

Iepirkumu komisijas priekšsēdētājs

\_\_\_\_\_\_\_\_\_\_\_\_\_\_\_\_\_\_\_\_

V. Leitāns

**Iepirkuma**

**Degvielas iegāde PIKC „Rīgas Valsts tehnikums” vajadzībām**

identifikācijas **Nr. RVT 2019/2**

**NOLIKUMS**

IEPIRKUMS TIEK VEIKTS PUBLISKO IEPIRKUMU LIKUMA 9.PANTA KĀRTĪBĀ

Rīga

2019

**1. VISPĀRĪGĀ INFORMĀCIJA**

**1.1.** **Pasūtītājs**

Profesionālās izglītības kompetences centrs „Rīgas Valsts tehnikums”

Pasūtītāja rekvizīti:

Adrese: Kr.Valdemāra iela 1c, Rīga, LV – 1010

Reģ.nr. 900000281996

Tālruņa Nr. +371 67324146

Norēķinu konts: LV70TREL21502230090000, Valsts kase

e-pasta adrese [kanceleja@rvt.lv](mailto:kanceleja@rvt.lv)

**1.2.** **Iepirkuma identifikācijas numurs**

RVT 2019/2

**1.3. Iepirkuma procedūra**

Iepirkums Publisko iepirkumu likuma 9.panta kārtībā.

**1.4. Informācijas apmaiņa un papildu informācijas sniegšana**

1.4.1. Informācijas apmaiņa starp Pasūtītāju un Iepirkumu komisiju, no vienas puses, un ieinteresētajiem Piegādātājiem un Pretendentiem, no otras puses, notiek elektroniski vai pa pastu vai pa faksu Publisko iepirkumu likuma 38.panta kārtībā. Pieprasījumi jāadresē iepirkuma Publisko iepirkumu likuma 9.panta kārtībā Nr.RVT 2019/2 „Degvielas iegāde PIKC „Rīgas Valsts tehnikums” vajadzībām”komisijai.

1.4.2. Ieinteresētajiem Piegādātājiem ir tiesības prasīt papildu informāciju par iepirkumu, tai skaitā, prasīt paskaidrojumus par iepirkuma nolikumu (turpmāk – Nolikums). Šie pieprasījumi iesniedzami elektroniski vai pa pastu vai pa faksu.

1.4.3. Uz informācijas pieprasījumiem un jautājumiem obligāti jābūt norādei: Iepirkumam Nr.RVT 2019/2 „Degvielas iegāde PIKC „Rīgas Valsts tehnikums” vajadzībām”**.**

1.4.4. Ja ieinteresētais Piegādātājs laikus rakstiski pieprasa papildu informāciju par iepirkumu vai Nolikumā iekļauto informāciju, iepirkuma komisija to sniedz PIL 9.pantā paredzētajā kārtībā.

1.4.5. Papildu informācija un iespējamās izmaiņas un papildinājumi nolikumā ieinteresētajam Piegādātājam tiek nosūtīti uz kontaktadresi – elektroniskā pasta adresi vai faksa numuru vai pasta adresi.

**1.5. Iespējas saņemt Nolikumu un iepazīties ar to**

1.5.1. Ar Nolikumu līdz 1.6.1. punktā minētā piedāvājuma iesniegšanas termiņa beigām var iepazīties PIKC RVT tīmekļa vietnē <http://rvt.lv/sabiedriba/informativie-pazinojumi> vai klātienē darba dienās no plkst. 09:30 - 16:30 PIKC RVT telpās Kr.Valdemāra ielā 1c, Rīgā, LV-1010, 221.kabinetā**.**

**1.6. Piedāvājuma iesniegšanas vieta, datums, laiks un kārtība.**

1.6.1. Piedāvājums jāiesniedz Pasūtītājam darba dienās no plkst. 09:30 līdz plkst. 16:30 ne vēlāk kā līdz **2019.gada 25.februārim, plkst. 14:00**.

1.6.2. Pretendents atbilstoši 1.8. punktā noteiktajām prasībām noformētu piedāvājumu iesniedz personīgi PIKC RVT telpās Kr.Valdemāra ielā 1c, Rīgā, LV-1010, 221.kabinetā**,** vai nosūta to pa pastu. Pasta sūtījumam jābūt nogādātam norādītajā adresē līdz Nolikuma 1.6.1.punktā minētajam termiņam.

1.6.3. Pasūtītāja pārstāvis piedāvājumu neatvērtu atdod vai nosūta tā iesniedzējam, ja:

1.6.3.1. piedāvājums neatbilst Nolikuma 1.8.1 un 1.8.2. punktā minētajām prasībām;

1.6.3.2. piedāvājums tiek iesniegts pēc 1.6.1. punktā norādītā piedāvājuma iesniegšanas termiņa beigām.

1.6.3.3. Pretendents atsauc Piedāvājumu pirms piedāvājumu iesniegšanas termiņa beigām.

1.6.4. Saņemot piedāvājumu, Pasūtītāja pārstāvis to reģistrē, norādot piedāvājuma reģistrācijas numuru, Pretendenta nosaukumu, saņemšanas datumu un laiku, ko Pretendenta pārstāvis apliecina ar savu parakstu. Piedāvājumi tiek glabāti neatvērti līdz piedāvājumu iesniegšanas termiņa beigām.

**1.7. Piedāvājuma derīguma termiņš.**

1.7.1. Piedāvājuma derīguma termiņš – 90 (deviņdesmit) kalendārās dienas no piedāvājumu atvēršanas dienas.

1.7.2. Gadījumā ja līdz šim termiņam netiek noslēgts iepirkuma līgums, Pasūtītājs var lūgt piedāvājuma derīguma termiņu pagarināt.

**1.8. Piedāvājuma noformējuma prasības.**

1.8.1. Piedāvājums jāievieto slēgtā aploksnē vai cita veida necaurspīdīgā iepakojumā (kastē vai tml.) tā, lai tajos iekļautā informācija nebūtu redzama un pieejama līdz piedāvājumu atvēršanas brīdim.

1.8.2. Uz aploksnes (iepakojuma) jānorāda:

1.8.2.1. Pretendenta nosaukums un adrese;

1.8.2.2. Pasūtītāja nosaukumus un adrese;

1.8.2.3. norāde „Piedāvājums iepirkumam Publisko iepirkumu likuma 9.panta kārtībā Nr.RVT 2019/2 „Degvielas iegāde PIKC „Rīgas Valsts tehnikums” vajadzībām”;

1.8.2.4. norāde „Neatvērt līdz **2019.gada** **25.februāra, plkst. 14:00**”.

1.8.3. Pretendenti sedz visas izmaksas, kas saistītas ar viņu piedāvājuma sagatavošanu un iesniegšanu Pasūtītājam.

1.8.4. Piedāvājums jāsagatavo latviešu valodā. Ja kāds dokuments vai citi piedāvājumā iekļautie informācijas materiāli ir svešvalodā, tam jāpievieno Pretendenta vadītāja vai pilnvarotas personas (pievienojams pilnvaras oriģināls vai apstiprināta kopija) apstiprināts tulkojums latviešu valodā. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.

1.8.5. Pretendents drīkst iesniegt tikai 1 (vienu) piedāvājuma variantu.

1.8.6. Piedāvājumā jāietver:

1.8.6.1. Pieteikums par piedalīšanos iepirkumā un apliecinājums, kas sagatavots atbilstoši Nolikuma 2.pielikumā norādītajai formai;

1.8.6.2. Pretendenta atlases dokumenti (atbilstoši nolikuma 3.4.punktam);

1.8.6.3. Pretendenta vadītāja vai pilnvarotās personas parakstīts Tehniskais piedāvājums (atbilstoši Nolikuma 3.5.punktam un 1.pielikumam);

1.8.6.4. Pretendenta vadītāja vai pilnvarotās personas parakstīts Finanšu piedāvājums (atbilstoši Nolikuma 3.6.punktam un 3.pielikumam);

1.8.6.5. Ja pieteikumu, Tehnisko piedāvājumu, Finanšu piedāvājumu vai citus piedāvājumā ietvertos dokumentus paraksta pilnvarota persona, pilnvaras oriģināls vai apstiprināta kopija;

**1.8.7. Pretendents piedāvājumu iesniedz šādā sastāvā - viens oriģināleksemplārs ar norādi „ORIĢINĀLS”.**

1.8.8. Piedāvājumi, kas iesniegti līdz Piedāvājumu iesniegšanas termiņa beigām un uz kuriem neattiecas Nolikuma 1.6.3.1.-1.6.3.3. punktu nosacījumi, netiek atdoti atpakaļ un tiek glabāti atbilstoši Publisko iepirkumu likuma (turpmāk PIL) prasībām.

1.8.9. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp oriģinālu un kopiju, noteicošais būs oriģināls. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

1.8.10. Katram piedāvājuma eksemplāram (gan oriģinālam, gan katrai kopijai) jābūt:

1.8.10.1. caurauklotam (cauršūtam), tā, lai nebūtu iespējams nomainīt lapas;

1.8.10.2. uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, kurā norādīts cauršūto lapu skaits, ko ar savu parakstu un Pretendenta zīmoga nospiedumu (ja tāds paredzēts) apliecina Pretendenta vadītājs vai tā pilnvarotā persona;

1.8.10.3. ar secīgi numurētām lapām;

1.8.10.4. ar pievienotu satura rādītāju.

**2. INFORMĀCIJA PAR IEPIRKUMA PRIEKŠMETU**

1. **Iepirkuma priekšmeta apraksts.**

2.1.1. Iepirkuma priekšmets ir degvielas iegāde PIKC Rīgas Valsts tehnikuma vajadzībām atbilstoši Tehniskajai specifikācijai (1.pielikums).

2.1.2. CPV kods: 09100000-0 (degvielas).

2.1.3. Degvielai jāatbilst Latvijas Republikas normatīvo aktu prasībām, spēkā esošo Latvijas nacionālo standartu, Latvijas nacionālā standarta statusā akceptēto Eiropas standartu un citu normatīvo aktu prasībām, tai skaitā Ministru kabineta 2000.gada 26.septembra noteikumiem Nr.332 „Noteikumi par benzīna un dīzeļdegvielas atbilstības novērtēšanu”, LVS EN 228:2013 „Automobiļu degvielas. Bezsvina benzīns. Prasības un testa metodes”, LVS EN 590:2014 „Automobiļu degvielas. Dīzeļdegviela. Prasības un testēšanas metodes”.

2.1.4. Iepirkumam nav paredzēta atklāta piedāvājumu atvēršanas sēde.

**2.2. Tehniskās specifikācijas.**

Tehniskās specifikācijas - Nolikuma 1. pielikums.

**2.3. Līguma izpildes laiks un vieta.**

2.3.1. Līguma izpildes laiks – 12 (divpadsmit) mēneši no līguma noslēgšanas dienas.

2.3.2. Līguma izpildes vieta –Latvijas Republikas teritorija

**2.4. Piedāvājuma variantu iesniegšana.**

Pretendents nevar iesniegt piedāvājuma variantus.

**3. PRASĪBAS PRETENDENTAM UN IESNIEGTAJAM PIEDĀVĀJUMAM. IESNIEDZAMIE DOKUMENTI**

**3.1. Obligātie nosacījumi Pretendenta dalībai iepirkumā**

3.1.1. Uz Kandidātu vai Pretendentu neattiecas Publisko iepirkumu likuma 9.panta 8.daļā noteiktie izslēgšanas noteikumi.

3.1.2. Pretendents ir sniedzis patiesu informāciju, lai apliecinātu atbilstību PIL 9.panta 8.daļas noteikumiem vai saskaņā ar PIL noteiktajām Pretendentu kvalifikācijas prasībām; vispār ir sniedzis pieprasīto informāciju.

**3.2. Prasības attiecībā uz Pretendenta iespējām veikt profesionālo darbību**

Pretendents ir reģistrēts atbilstoši normatīvo aktu prasībām.

**3.3. Pretendenta tehniskajām un profesionālajām spējām noteiktās prasības**

Pretendentam jābūt pieejamiem personāla, tehniskajiem un citiem resursiem, lai Pasūtītājam nepieciešamajā apjomā, kvalitātē un termiņos pilnībā izpildītu pasūtījumu.

**3.4. Pretendentu atlases dokumenti – informācija, kas nepieciešama, lai novērtētu Pretendentu**

Lai novērtētu Pretendenta kompetenci un atbilstību Nolikuma 3.1., 3.2., 3.3.punkta prasībām, Pretendentam un Pretendenta norādītajai personai, uz kuras iespējām Pretendents balstās, jāiesniedz šādi pretendentu atlases dokumenti (3.4.1. – 3.4.4.punktā paredzētos dokumentus iesniedz Pretendents; pārējos dokumentus iesniedz attiecīgi Pretendents un persona, uz kuras iespējām Pretendents balstās, lai apliecinātu savu kompetenci vai atbilstību izvirzītajām prasībām)*.*

3.4.1. Apliecinājums, ka uz Pretendentu neattiecas Publisko iepirkumu likuma 9.panta 8.daļas izslēgšanas nosacījumi; ja pieteikumu iesniedz personu grupa, tad apliecinājums ir jāiesniedz katram personas grupas dalībniekam atsevišķi.

3.4.2. Dokumenta kopija, kas apliecina, ka pretendentam ir tiesības nodarboties ar degvielas mazumtirdzniecību Latvijas teritorijā.

3.4.3. Informācija par pretendenta degvielas uzpildes stacijām, norādot to atrašanās vietas.

3.4.4. Piedāvātās degvielas atbilstību kvalitātes standartiem pierādošie dokumenti (sertifikātu kopijas).

3.4.5. Pretendents var iesniegt citus 3.4.punktā neminētus dokumentus, kas apliecina viņa kvalifikāciju un spēju izpildīt pasūtījumu, proti, viņa atbilstību Nolikuma 3.1. – 3.4.punktā izvirzītajām prasībām.

3.4.6. Pasūtītājs nepieprasa nolikuma 3.4.1.apakšpunktā minētos dokumentus, ja attiecīgā informācija ir pieejama publiskajās datubāzēs vai tiešsaistē attiecīgo kompetento iestāžu pārziņā esošajās informācijas sistēmās.

**3.5. Prasības Tehniskajam piedāvājumam**

3.5.1. Pretendenta tehniskajam piedāvājumam jāatbilst Nolikuma 1.pielikumā norādītajai Tehniskajai specifikācijai.

3.5.2. Tehniskajam piedāvājumam jābūt Pretendenta vadītāja vai pilnvarotās personas parakstītam.

**3.6. Prasības Finanšu piedāvājumam**

3.6.1. Finanšu piedāvājums jāsagatavo atbilstoši Nolikuma 3.pielikumā norādītajai formai.

3.6.2. Finanšu piedāvājumam jābūt Pretendenta vadītāja vai pilnvarotās personas parakstītam.

3.6.3. Finanšu piedāvājumā jānorāda pārdotās degvielas vidējā mazumtirdzniecības cena, par kādu degviela tiek realizēta degvielas uzpildes stacijās Rīgas pilsētas teritorijā iepirkuma izsludināšanas dienā IUB mājas lapā, un piedāvātā pastāvīgā atlaide degvielai *(cena jānorāda eiro, ieskaitot visus valsts un pašvaldību noteiktos nodokļus un nodevas)* par nolikuma 1.pielikumā noteikto Tehnisko specifikāciju. Piedāvātā cena jānorāda bez PVN. Piedāvātajai pastāvīgajai atlaidei jābūt spēkā visu līguma darbības laiku.

**4. APAKŠUZŅĒMĒJI**

4.1. Pretendents savā piedāvājumā norāda tās iepirkuma līguma daļas, kuras nodos izpildei apakšuzņēmējiem, kā arī visus paredzamos apakšuzņēmējus.

**5. VĒRTĒŠANA – PRETENDENTU ATLASE UN PIEDĀVĀJUMA IZVĒLE**

Pēc piedāvājumu iesniegšanas termiņa beigām iepirkumu komisija izvērtē iesniegtos piedāvājumus, veic pretendentu atlasi un izvēlas vienu piedāvājumu, ievērojot PIL [41.panta](https://likumi.lv/doc.php?id=287760#_blank) prasības.

**5.1. Vērtēšana**

5.1.1. Piedāvājumu noformējuma pārbaudi, Pretendentu atlasi (atbilstoši izslēgšanas nosacījumiem un noteiktajām kvalifikācijas prasībām – Nolikuma 3.1. – 3.4. punkts), tehnisko piedāvājumu atbilstības pārbaudi un piedāvājuma izvēli saskaņā ar izraudzīto piedāvājuma izvēles kritēriju – piedāvājums ar saimnieciski visizdevīgāko (turpmāk tekstā – Piedāvājumu vērtēšanu) iepirkuma komisija veic slēgtā sēdē. Piedāvājumu vērtēšanas kritēriji un to īpatsvars:

|  |  |  |
| --- | --- | --- |
| *Nr.p.k.* | *Vērtēšanas kritēriji* | *Īpatsvars vērtēšanā (punktu skaits)* |
| 1. | Degvielas cena uz 2019.gada 13.februāri ar pastāvīgo atlaidi par kopējo apjomu | **60** |
| 2. | Tuvākās degvielas uzpildes stacijas (DUS) atrašanās attālums (km) no PIKC RVT, Kr.Valdemāra ielā 1c, Rīgā | **40** |
|  | **KOPĀ:** | **100** |

### Punkti tiek aprēķināti atbilstoši sekojošam aprakstam un formulām:

1.vērtēšanas kritērijs. Degvielas cena ar pastāvīgo atlaidi uz 2019.gada 13.februāri par kopējo apjomu.

Piedāvājums ar viszemāko cenu tiek vērtēts ar maksimāli iespējamo punktu skaitu – 60. Pārējo piedāvājumu cenu punkti tiek aprēķināti pēc formulas:

**60 × (A / B) = C**, kur:

60 – maksimāli iespējamais punktu skaits;

A – vislētākā piedāvājuma cena;

B – piedāvājuma cena, kuram aprēķina punktus;

C – piedāvājuma iegūtie punkti.

2.vērtēšanas kritērijs - Tuvākās degvielas uzpildes stacijas (DUS) atrašanās attālums (km) no PIKC RVT, Kr.Valdemāra ielā 1c, Rīgā.

Vērtēšanai izmanto tuvākā DUS atrašanās attālumu. Maksimālais punktu skaits – 40 punkti tiek piešķirts pretendentam ar vistuvāko atrašanās vietu. Pārējiem piedāvājumiem piešķiramie punkti tiek aprēķināti pēc formulas:

**40 × (Y / X) = Z**, kur

40 – maksimāli iespējamais punktu skaits;

X – vistuvākais attālums;

Y –tuvākā DUS atrašanās attālums piedāvājumam, kuram aprēķina punktus;

Z– attiecīgā piedāvājuma iegūtie punkti.

5.1.2. Piedāvājumu vērtēšanu Iepirkumu komisija veic šādos 4 (četros) posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā:

1. posms – Piedāvājumu noformējuma pārbaude

Iepirkumu komisija pārbauda, vai piedāvājums sagatavots un noformēts atbilstoši Nolikuma 1.10. punktā norādītajām prasībām.

2. posms – Pretendentu atlase

Iepirkuma komisija atbilstoši savai kompetencei un, ņemot vērā iesniegtos pretendentu atlases dokumentus, novērtē, vai Pretendenti atbilst Nolikuma 3.1. – 3.4. punktā norādītajām prasībām. Pretendentu vērtēšana un pārbaude šī nolikuma 3.1.punkta prasībām notiek saskaņā ar PIL 9.pantu.

3. posms – Tehniskā un finanšu piedāvājumu atbilstības pārbaude

Iepirkuma komisija novērtē, vai Tehniskais piedāvājums un Finanšu piedāvājums atbilst Nolikuma 3.5. punktā, 3.6.punktā un 1.pielikumā „Tehniskā specifikācija” un 3.pielikumā „Finanšu piedāvājums” norādītajām prasībām*.*

4. posms – Piedāvājuma izvēle

Iepirkuma komisija pārbauda, vai finanšu piedāvājumā nav aritmētiskās kļūdas un labo tās (Nolikuma 5.2. punkts). Iepirkuma komisija pārbauda, vai piedāvājums nav nepamatoti lēts (Nolikuma 5.3. punkts)

5.1.3. Gadījumā, ja:

5.1.3.1. piedāvājumu izvērtēšanas laikā Pretendents savu piedāvājumu atsauc vai maina vai

5.1.3.2. pretendents ir iesniedzis nepatiesu informāciju vai vispār nav iesniedzis pieprasīto informāciju vai

5.1.3.3. piedāvājums neatbilst kādai Nolikumā noteiktajai prasībai vai

5.1.3.4. piedāvājums tiek atzīts par nepamatoti lētu,

iepirkuma komisija turpmāk šo piedāvājumu neizskata un attiecīgo Pretendentu izslēdz no turpmākās dalības iepirkumā*.*

5.1.4. Pirms Pretendenta izslēgšanas no turpmākās dalības iepirkumā, Komisija izvērtē Pretendenta iesniegto dokumentu trūkumu būtiskumu un to ietekmi uz iespēju izvērtēt Pretendenta atbilstību kvalifikācijas prasībām un iesniegto piedāvājumu pēc būtības.

**5.2. Aritmētiskās kļūdas labošana**

5.2.1. Piedāvājumu izvēles laikā iepirkuma komisija pārbauda, vai piedāvājumā nav aritmētiskās kļūdas (kļūda, kura ir pieļauta vienīgi aritmētisku jeb matemātisku darbību rezultātā).

5.2.2. Ja iepirkuma komisija piedāvājumā konstatē aritmētisko kļūdu, tā šo kļūdu izlabo.

5.2.3. Par kļūdu labojumu un laboto piedāvājuma summu (piedāvāto līgumcenu) iepirkuma komisija paziņo Pretendentam, kura pieļautā kļūda labota.

5.2.4. Turpmākajā piedāvājumu vērtēšanā iepirkuma komisija ņem vērā tikai šajā sadaļā noteiktajā kārtībā veiktos labojumus un laboto piedāvājuma summu.

**5.3. Nepamatoti lēta piedāvājuma noteikšana**

Iepirkumu komisija vērtē, vai kāds no saņemtajiem piedāvājumiem nav nepamatoti lēts. Ja   
iepirkuma komisija uzskata, ka kāds no saņemtajiem piedāvājumiem ir nepamatoti lēts, tā rīkojas Publisko iepirkumu likuma 53.panta kārtībā.

5.4. Iepirkumu komisija pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem PIL 9.panta astotajā daļā minētajiem gadījumiem:

5.4.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts (PIL 9.panta astotās daļas 1.punkts);

5.4.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā (PIL 9.panta astotās daļas 2.punkts);

5.4.3. iepirkuma dokumentu sagatavotājs (pasūtītāja amatpersona vai darbinieks), iepirkumu komisijas loceklis vai eksperts ir saistīts ar pretendentu PIL [25.panta](https://likumi.lv/doc.php?id=287760#_blank) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem (PIL 9.panta astotās daļas 3.punkts);

apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi nolikuma 5.4.1., 5.4.2. un 5.4.3.apakšpunkta (PIL 9.panta astotās daļas [1.](https://likumi.lv/doc.php?id=287760#_blank), [2.](https://likumi.lv/doc.php?id=287760" \l "p2) un [3.punkta](https://likumi.lv/doc.php?id=287760#_blank)) nosacījumi (PIL 9.panta astotās daļas 4.punkts).

5.5. Lai pārbaudītu, vai pretendents nav izslēdzams no dalības iepirkumā nolikuma 5.4.1., 5.4.2. vai 5.4.4.apakšpunktā (PIL 9.panta astotās daļas 1., 2. vai 4. punktā minēto apstākļu dēļ, iepirkumu komisija:

5.5.1. attiecībā uz Latvijā reģistrētu vai pastāvīgi dzīvojošu pretendentu un PIL 9.panta astotās daļas 4.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

5.5.1.1. par nolikuma 5.4.1.apakšpunktā (PIL 9.panta astotās daļas 1.punktā) minētajiem faktiem – no Uzņēmumu reģistra;

5.5.1.2. par nolikuma 5.4.2.apakšpunktā (PIL 9.panta astotās daļas 2.punktā) minētajiem faktiem – no Valsts ieņēmumu dienesta un Latvijas pašvaldībām. Komisija attiecīgo informāciju no Valsts ieņēmumu dienesta un Latvijas pašvaldībām ir tiesīga saņemt, neprasot pretendenta un PIL 9.panta astotās daļas 4.punktā minētās personas piekrišanu;

5.5.2. attiecībā uz ārvalstī reģistrētu vai pastāvīgi dzīvojošu pretendentu un PIL 9.panta astotās daļas 4.punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un PIL 9.panta astotās daļas 4.punktā minēto personu neattiecas PIL 9.panta astotajā daļā noteiktie gadījumi. Termiņu izziņas iesniegšanai komisija nosaka ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, komisija to izslēdz no dalības iepirkumā.

5.6. Atkarībā no atbilstoši nolikuma 5.5.1.2.apakšpunktam veiktās pārbaudes rezultātiem iepirkumu komisija:

5.6.1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un PIL 9.panta astotās daļas 4.punktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;

5.6.2. informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai PIL 9.panta astotās daļas 4.punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu – 10 (desmit) dienas pēc informācijas izsniegšanas vai nosūtīšanas dienas –, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā apliecinājums nav iesniegts, komisija pretendentu izslēdz no dalības iepirkumā.

5.7. Pretendents, lai apliecinātu, ka tam un PIL 9.panta astotās daļas 4.punktā minētajai personai nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā Latvijā pārsniedz 150 *euro*, nolikuma 5.6.2.apakšpunktā minētajā termiņā iesniedz:

5.7.1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;

5.7.2. pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;

5.7.3. līdz piedāvājumu iesniegšanas termiņa pēdējai dienai vai dienai, kad pieņemts lēmums par iespējamu iepirkuma līguma slēgšanas tiesību piešķiršanu, – kopiju no Valsts ieņēmumu dienesta lēmuma vai pašvaldības kompetentas institūcijas izdota lēmuma par nodokļu samaksas termiņa pagarināšanu vai atlikšanu vai kopiju no vienošanās ar Valsts ieņēmumu dienestu par nodokļu parāda nomaksu, vai citus objektīvus pierādījumus par nodokļu parādu neesību.

5.8. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 9.panta astotajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas PIL 9.panta astotajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta vai PIL 9.panta astotās daļas 4.punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

5.9. Iepirkumu komisija par uzvarētāju iepirkumā atzīst pretendentu, kurš izraudzīts atbilstoši iepirkuma nolikumā noteiktajām prasībām un kritērijiem un nav izslēdzams no dalības iepirkumā saskaņā ar nolikuma 5.4.punktu (PIL 9.panta astoto daļu).

5.10. Lēmumā, ar kuru tiek noteikts uzvarētājs, papildus norāda visus noraidītos pretendentus un to noraidīšanas iemeslus, visu pretendentu piedāvātās līgumcenas un par uzvarētāju noteiktā pretendenta salīdzinošās priekšrocības, ņemot vērā PIL [14.panta](https://likumi.lv/doc.php?id=287760#_blank) otrās daļas noteikumus.

5.11. Ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi, iepirkumu komisija pieņem lēmumu izbeigt iepirkumu bez rezultāta. Pasūtītājs 3 (triju) darbdienu laikā pēc tam, kad pieņemts lēmums izbeigt iepirkumu bez rezultāta, sagatavo un publicē publikāciju vadības sistēmā informāciju par iepirkuma izbeigšanu bez rezultāta, norādot lēmuma pieņemšanas datumu un pamatojumu (informācija tiek pievienota paziņojumam par plānoto līgumu), kā arī savā pircēja profilā nodrošina brīvu un tiešu elektronisku piekļuvi šim lēmumam.

5.12. Triju darbdienu laikā pēc lēmuma pieņemšanas iepirkumu komisija informē visus pretendentus par iepirkumā izraudzīto pretendentu vai pretendentiem un sniedz tiem nolikuma 5.10.punktā minēto lēmumā norādāmo informāciju vai nosūta minēto lēmumu, kā arī savā pircēja profilā nodrošina brīvu un tiešu elektronisku piekļuvi nolikuma 5.10.punktā minētajam lēmumam.

**6. LĪGUMA SLĒGŠANA**

6.1. Iepirkuma līgumu ar izraudzīto Pretendentu slēdz ievērojot PIL 9.pantā atrunāto kārtību un noteiktos termiņus.

6.2. Ja izraudzītais Pretendents atsakās slēgt iepirkuma līgumu ar Pasūtītāju Iepirkumu komisija pieņem lēmumu slēgt līgumu ar nākamo Pretendentu, kurš piedāvājis saimnieciski izdevīgāko piedāvājumu. Ja pieņemts lēmums slēgt līgumu ar nākamo Pretendentu, kurš piedāvājis saimnieciski izdevīgāko piedāvājumu, bet tas atsakās līgumu slēgt, Iepirkumu komisija pieņem lēmumu pārtraukt iepirkumu, neizvēloties nevienu piedāvājumu.

**7. IEPIRKUMU KOMISIJAS TIESĪBAS UN PIENĀKUMI**

7.1. Piedāvājumu izvērtēšanā Iepirkumu komisijai ir tiesības pieaicināt ekspertus.

7.2. Iepirkumu komisijai ir tiesības pieprasīt, lai Pretendents rakstiski precizē vai izskaidro informāciju par savu piedāvājumu (tiktāl, lai netiktu mainīts piedāvājums un tajā ietvertā informācija pēc būtības).

7.3. Iepirkumu komisijai ir tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.

7.4. Iepirkumu komisijai ir tiesības normatīvajos aktos paredzētajos gadījumos izbeigt vai pārtraukt iepirkumu bez līguma noslēgšanas.

7.5. Iepirkumu komisijas pienākums ir pēc laikus iesniegta ieinteresētā piegādātāja rakstiska pieprasījuma sniegt papildu informāciju par Nolikumu PIL noteiktajā kārtībā un termiņos.

7.6. Iepirkumu komisijas pienākums ir izskatīt Pretendentu piedāvājumus, novērtēt to atbilstību Nolikuma prasībām*.*

7.7. Iepirkumu komisijas pienākums ir rakstiski informēt visus Pretendentus par iepirkuma rezultātiem pēc lēmuma pieņemšanas.

**8.** **PRETENDENTA TIESĪBAS UN PIENĀKUMI**

8.1. Pretendentam, iesniedzot piedāvājumu, ir pienākums ievērot visus Nolikumā minētos nosacījumus.

8.2. Pretendentam ir pienākums lūgumus pēc jebkāda veida paskaidrojumiem iesniegt Pasūtītājam rakstveidā un laikus.

8.3. Pretendentam ir pienākums rakstveidā, iepirkuma komisijas noteiktajā termiņā sniegt papildu informāciju vai paskaidrojumus par piedāvājumu, ja iepirkuma komisija to pieprasa.

8.4. Pretendentam, iesniedzot piedāvājumu, ir tiesības pieprasīt apliecinājumu tam, ka piedāvājums saņemts.

8.5. Pretendentam ir tiesības pārsūdzēt iepirkuma komisijas pieņemto lēmumu Publisko iepirkumu likumā noteiktajā kārtībā.

8.6. Pretendentam ir tiesības laikus pieprasīt papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi*.*

**9. IEPIRKUMA LĪGUMS**

9.1. Ar iepirkumā izraudzīto Pretendentu tiek slēgts līgums saskaņā ar Nolikuma 4.pielikumā pievienoto līguma projektu, kas ir Nolikuma neatņemama sastāvdaļa.

9.2. Pretendents, kura Piedāvājums atzīts par piedāvājumu ar saimnieciski izdevīgāko cenu, paraksta iepirkuma līgumu atbilstoši PIL prasībām.

9.3. Iepirkuma līgums tiks izstrādāts, pamatojoties uz Nolikumu un iepirkuma uzvarētāja piedāvājumu*.*

9.4. Ja atklātā iepirkuma uzvarētājs neparaksta iepirkuma līgumu Pasūtītāja noteiktajā termiņā savas vainas dēļ, Pasūtītājs to uzskata par atteikumu slēgt līgumu un ir tiesīgs pieņemt lēmumu slēgt iepirkuma līgumu ar nākamo pretendentu, kura piedāvājums ir saimnieciski visizdevīgākais.

**10. PIELIKUMU SARAKSTS**

Šim nolikumam ir pievienoti 4 pielikumi, kas ir tā neatņemamas sastāvdaļas:

|  |
| --- |
| 1. pielikums. Tehniskā specifikācija |
| 2. pielikums. Pretendenta pieteikums un apliecinājums |
| 3. pielikums. Finanšu piedāvājuma forma |
| 4. pielikums. Līguma projekts (ar līguma pielikumiem) |

**1.pielikums**

*Iepirkuma ID nr. RVT 2019/2*

**TEHNISKĀ SPECIFIKĀCIJA**

**Degvielas iegāde PIKC „Rīgas Valsts tehnikuma” vajadzībām**

**Pretendentam jānodrošina iespēju iegādāties:**

1. Degviela – benzīns – 7000 litri
2. Dīzeļdegviela – 12000 litri.

**Prasības**:

1. Degvielas kvalitātei jāatbilst Latvijas nacionālā standarta statusā adaptētiem Eiropas standartiem, Latvijas nacionālajiem standartiem, Starptautisko vai reģionālo standartizācijas organizāciju standartiem;
2. Degvielas uzpildes stacijām (turpmāk - DUS) jāatrodas visos Latvijas reģionos, jāpievieno degvielas uzpildes staciju izvietojuma shēmas Rīgā, Latvijā, norādot katras DUS atrašanās vietu un adresi;

|  |  |  |
| --- | --- | --- |
| *Nr.p.k.* | *DUS adreses* | *DUS darba laiks* |
|  |  |  |
|  |  |  |
|  |  |  |
|  |  |  |
|  |  |  |

1. Iespēja norēķināties par degvielu: bezskaidras naudas norēķins ar pēcmaksu, degvielas kredītkaršu izgatavošana ar Pasūtītāja vārdu par Pretendenta līdzekļiem.
2. Nekvalitatīvas degvielas piegādes gadījumā, ja rezultātā pasūtītāja autotransportam ir radušies izdevumi, kas apstiprināti ar atbilstošu ekspertīzes atzinumu, izpildītājs atlīdzina pasūtītājam zaudējumus normatīvajos aktos noteiktajā kārtībā.
3. DUS jādarbojas 24h diennaktī.
4. Plānotais apjoms dots orientējoši. Iepirkumi tiks izdarīti pēc nepieciešamības. Reālais iepirkuma apjoms var nesasniegt šajā specifikācijā uzrādītos orientējošos degvielas apjomus (litros).
5. Degvielas uzpildes staciju izvietojums.

Ar šo uzņemos pilnu atbildību par apliecinājumā ietverto informāciju un atbilstību nolikuma prasībām.

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2019.gada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.pielikums**

*Iepirkuma ID nr. RVT 2019/2*

**PIETEIKUMS IEPIRKUMAM**

**Degvielas iegāde PIKC „Rīgas Valsts tehnikuma” vajadzībām**

|  |  |
| --- | --- |
| \_\_\_\_\_\_\_\_\_\_\_\_\_\_\_\_  piedāvājuma sastādīšanas vieta | 2019.gada \_\_\_\_.\_\_\_\_\_\_\_\_\_\_ |

**Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,

sabiedrības nosaukums / vārds, uzvārds reģistrācijas numurs / personas kods

ar šī pieteikuma iesniegšanu:

* piesakās piedalīties iepirkumu procedūrā **Degvielas iegāde PIKC „Rīgas Valsts tehnikuma” vajadzībām, ID Nr. RVT 2019/2**,
* apņemas ievērot nolikuma prasības;
* atzīst sava pieteikuma un piedāvājuma spēkā esamību 90 (deviņdesmit) kalendārās dienas no piedāvājuma atvēršanas brīža, bet gadījumā, ja tiek atzīts par uzvarētāju – līdz attiecīgā līguma noslēgšanai;
* visas piedāvājumā sniegtās ziņas par pretendentu ir patiesas.
* apņemas slēgt Līgumu, ja Pasūtītājs izvēlēsies šo piedāvājumu.

|  |  |
| --- | --- |
| **Pretendents:** |  |
| **Korespondences adrese:** |  |
| **Tālruņa, faksa numuri:** |  |
| **E-pasta adrese:** |  |
| **Bankas rekvizīti** |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

vārds un uzvārds Paraksts

(juridiskām personām komersanta vadītāja vai pilnvarotās personas amats)

**3.pielikums**

*Iepirkuma ID nr. RVT 2019/2*

**FINANŠU PIEDĀVĀJUMS**

**Degvielas iegāde PIKC „Rīgas Valsts tehnikuma” vajadzībām**

|  |  |  |  |  |  |  |  |
| --- | --- | --- | --- | --- | --- | --- | --- |
| *Nr.p.k.* | *Nosaukums* | *Mērv.* | *Vienas vienības cena*  *EUR*  *(bez PVN)* | *Pastāvīgā*  *atlaide*  *%* | *Vienas vienības cena, ņemot vērā atlaidi*  *EUR (bez PVN)* | *Vienību skaits* | *Kopējā cena*  *EUR*  *(bez PVN)* |
| 1. | Degviela – benzīns | litrs |  |  |  | 7000 |  |
| 2. | Dīzeļdegviela | litrs |  |  |  | 12000 |  |
| Kopējā summa (bez PVN), EUR | | | | | | |  |
| **Pievienotās vērtības nodoklis (21%), EUR** | | | | | | |  |
| **Kopējā summa ar PVN, EUR** | | | | | | |  |

Finanšu piedāvājums ir derīgs 90 (deviņdesmit) kalendārās dienas. Ar šo uzņemos pilnu atbildību par finanšu piedāvājumā ietverto informāciju. Sniegtā informācija un dati ir patiesi. Ja mūsu piedāvājums tiks pieņemts, mēs apņemamies nodrošināt iepirkuma dokumentācijā noteiktās prasības.

Paraksts:

Vārds, uzvārds:

Amats:

2019.gada

**4.pielikums**

*Iepirkuma ID nr. RVT 2019/2*

Projekts

**LĪGUMS**

*Par degvielas iegādi PIKC „Rīgas Valsts tehnikums” vajadzībām*

Rīgā, 2019. gada \_\_.\_\_\_\_\_\_\_\_\_\_\_\_

**Profesionālās izglītības kompetences centrs „Rīgas Valsts tehnikums”,** reģ.nr, 90000281996, tā direktores Dagnijas Vanagas personā, kura darbojas uz nolikuma pamata, turpmāk tekstā „Pircējs”, no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, kuru uz \_\_\_\_\_\_\_\_\_\_\_\_\_\_\_\_\_\_\_\_\_\_\_ pamata pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā „Pārdevējs”, no otras puses, tekstā katrs atsevišķi un abi kopā turpmāk saukti arī attiecīgi „Puse” un „Puses”, pamatojoties uz iepirkuma „Degvielas iegāde PIKC RVT vajadzībām”, iepirkuma identifikācijas Nr. RVT 2019/2, rezultātiem, noslēdz šādu līgumu, turpmāk tekstā „Līgums”.

1. **Līguma priekšmets**
   1. Pircējs iegādājas, un Pārdevējs pārdod degvielu, turpmāk tekstā „Prece”, Pārdevēja degvielas uzpildes stacijās Latvijas Republikas teritorijā un pie pārdevēja Partneriem Eiropā, turpmāk tekstā „DUS”.
   2. Preču pirkumam ir neregulāra iepirkuma raksturs, respektīvi, Prece atkarībā no Pircēja vajadzībām tiek iegādāta visu Līguma darbības laiku.
2. **Līguma darbības laiks un summa**

2.1. Šis Līgums stājas spēkā no 2019.gada \_\_.\_\_\_\_\_\_\_\_\_ un darbojas 12 (divpadsmit) mēnešus no spēkā stāšanās dienas vai līdz brīdim, kad Pircējs saskaņā ar Līgumu ir iegādājies Preci par summu **\_\_\_\_\_\_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_ eiro, \_\_ centi) (bez PVN), ja šāds apstāklis iestājas ātrāk.

* 1. Pievienotās vērtības nodoklis tiek aprēķināts un maksāts saskaņā ar Latvijas Republikas spēkā esošajiem normatīvajiem aktiem.

2.3. Pārdevējs piešķir Pircējam pastāvīgu atlaidi degvielai \_\_\_% par litru no degvielas viena litra mazumtirdzniecības cenas Pārdevēja DUS pirkuma izdarīšanas brīdī.

2.4. Līguma 2.3.punktā norādītā atlaide ir spēkā visu Līguma darbības laiku.

1. **Norēķinu kārtība**
   1. Visus norēķinus Pircējs veic ar pēcapmaksu vienu reizi mēnesī pēc Pārdevēja izrakstītā rēķina saņemšanas.
   2. Preces iegādi Pircējs veic, izmantojot Pārdevēja izsniegtas derīgas Statoil kredītkartes, turpmāk tekstā „Karte”. Par derīgu uzskatāma Karte, kura atbilst Pārdevēja izdoto kredītkaršu raksturlielumiem un kuras tekošajā kontā, turpmāk tekstā „Konts”, atrodas tik liela naudas summa (Pircējam piešķirts Kredīts), kas nepieciešama un pietiekama samaksai par iegādāto Preci.
   3. Pamatojoties uz Pircēja aizpildīto Kartes pieteikuma veidlapu, Pārdevējs apņemas izgatavot un izsniegt Pircējam tā pasūtītās Kartes.
   4. Pārdevējs, izgatavojot Pircējam Karti, atver Kartes Kontu, uz kuru Pircējs Kartes darbības laikā var pārskaitīt Summu.
   5. Pārdevējs piešķir Pircējam Kredītu, kāds ir norādīts Kartes pieteikumā. Par Kredīta pārtērēšanu ir atbildīgs Pircējs.
   6. Karte ir derīga visu Līguma darbības laiku.
   7. Katra mēneša sākumā Pārdevējs iesniedz Pircējam ikmēneša Kartes Konta pārskatu par Konta naudas līdzekļu kustību un rēķinu par iepriekšējo mēnesi, kurš jāapmaksā 15 (piecpadsmit) kalendāro dienu laikā pēc rēķina izrakstīšanas. Atskaite, rēķins un cita informācija tiek izsūtīta uz Pircēja elektronisko pastu, un rēķins ir derīgs bez paraksta. Rēķins tiek sagatavots elektroniski, uz katra rēķina norādot tā svītru kodu un unikālu numuru, kas nodrošina rēķina autorizāciju. Gadījumā, ja Pircējs līdz mēneša 10.datumam nav saņēmis rēķinu (atskaiti) no Pārdevēja, tam par to rakstveidā jāinformē Pārdevējs. Pretējā gadījumā uzskatāms, ka Pircējs to ir saņēmis.
   8. Pircējs, pasūtot Pārdevējam papildu Kartes, apņemas aizpildīt Kartes pieteikuma veidlapas, norādot Karšu izgatavošanai un turpmākai lietošanai nepieciešamo informāciju.
   9. Pircējs apņemas ievērot Pārdevēja norādījumus, kas attiecas uz Karšu izmantošanu.
   10. Pircējs var nodot Kartes lietot trešajām personām un ir materiāli atbildīgs par trešo personu veiktajiem pirkumiem visu Līguma darbības laiku. Jebkura persona, kuras rīcībā ir Pircējam izsniegtā karte, ir uzskatāma par Pircēja pilnvaroto personu rīkoties ar šo Karti Pircēja vārdā, izņemot gadījumu, ja Pircējs pirms tam ir rakstveidā brīdinājis Pārdevēju, ka Karte tiek lietota prettiesiski (Līguma 4.punkts).
   11. Pretenzijas par varbūtējām kļūdām atskaitē Pārdevējs pieņem rakstiski 60 (sešdesmit) dienu laikā no dienas, kad Pircējs ir saņēmis atskaiti.
   12. Pamatojoties uz Pircēja iesniegumu, Pārdevējs veic izmeklēšanu, kuras rezultātā 10 (desmit) dienu laikā pēc Pircēja iesnieguma saņemšanas iesniedz Pircējam izvērstu Konta izrakstu.
2. **Kartes pazaudēšana**
   1. Ja Karte tiek pazaudēta vai prettiesiski nonāk trešās personas valdījumā, par to nekavējoties jāziņo Pārdevējam rakstiskā veidā pa faksu \_\_\_\_\_\_\_\_\_\_\_\_\_\_ un mutiski pa tālruni \_\_\_\_\_\_\_\_\_\_\_\_\_\_\_. Pircējs ir atbildīgs, un tam jāapmaksā visi ar Karti veiktie darījumi, kas notikuši līdz brīdim, kad Pircējs ir pienācīgā kārtībā paziņojis Pārdevējam par Kartes nozaudēšanu vai tās nonākšanu trešo personu rīcībā.
3. **Kvalitāte, garantija un pretenzijas**
   1. Pārdevējs garantē tā pārdotās Preces atbilstību Latvijas Republikas un/vai Eiropas Savienības normatīvajos aktos noteiktajiem standartiem.
   2. Pretenzijas par Preces kvalitāti Pircējs iesniedz Pārdevējam rakstiskā veidā saskaņā ar Latvijas Republikas normatīvajiem aktiem.
4. **Pušu atbildība**
   1. Puses nes pilnu materiālo atbildību par Līguma saistību neizpildi vai nepienācīgu izpildi.
   2. Puse, kura pārkāpusi Līguma noteikumus un nodarījusi zaudējumus otrai Pusei, atlīdzina tos Latvijas Republikas normatīvajos aktos noteiktajā kārtībā.
5. **Nepārvarama vara**
   1. Puses tiek atbrīvotas no atbildības par daļēju vai pilnīgu šī Līguma neizpildi, ja šī neizpilde radusies nepārvaramas varas rezultātā. Nepārvaramas varas apstākļi ir, piemēram, dabas katastrofas, kara darbība, blokāde, streiks, valsts pārvaldes institūciju rīkojumi, lēmumi vai aizliegumi un citi ārkārtēji apstākļi, kurus Puses nevarēja paredzēt un novērst saviem spēkiem un līdzekļiem.
   2. Pusēm šādos apstākļos ir jāveic visi pasākumi, lai pēc iespējas samazinātu iespējamos zaudējumus otrai Pusei.
   3. Ja iestājas nepārvaramas varas apstākļi, šī Līguma saistības tiek pagarinātas par laika periodu, kurš ir vienāds ar periodu, kurā pastāv nepārvaramas varas radītie apstākļi.
   4. Ja Puse neinformē par šādiem apstākļiem otru Pusi 5 (piecu) darba dienu laikā, tā zaudē tiesības atsaukties uz šādu apstākļu esamību un ir atbildīga par otrai Pusei nodarītajiem zaudējumiem.
   5. Pusei, kura atsaucas uz nepārvaramas varas apstākļiem, ir jāpierāda, ka tai nebija iespēju ne paredzēt, ne novērst radušos apstākļus, kuru sekas, neskatoties uz pienācīgu rūpību, nav bijis iespējams novērst.
   6. Ja nepārvaramas varas apstākļi un to sekas turpina darboties ilgāk par 1 (vienu) mēnesi, Puses iespējami drīz sāk sarunas par šī Līguma izpildes alternatīviem variantiem, vai arī izbeidz šo Līgumu.
6. **Nobeiguma noteikumi**
   1. Pircēja kontaktpersona par Līguma izpildi ir Valerjans Leitāns, tel.27260014, fakss 67324131, e-pasts: [valerjans.leitans@rvt.lv](mailto:valerjans.leitans@rvt.lv).

Šī persona ir tiesīga veikt izmaiņas, kas saistītas ar mēneša limitiem par pirkumiem Pārdevēja DUS, bloķēt esošās un pasūtīt jaunas Kartes. Pircēja pienākums ir informēt par izmaiņām, kas saistītas ar atbildīgās personas maiņu 3 (trīs) darba dienu laikā.

* 1. Pārdevēja kontaktinformācija saistībā ar Līguma izpildi: \_\_\_\_\_\_\_\_\_\_\_\_\_\_\_\_\_\_\_\_\_, tālrunis: \_\_\_\_\_\_\_\_\_, e-pasta adrese: [\_\_\_\_\_\_\_\_\_\_\_\_\_\_\_\_\_\_\_\_\_\_](mailto:lvcards@statoilfuelretail.com).
  2. Puses apņemas saglabāt konfidencialitāti attiecībā uz savstarpējo saistību saturu un to izpildes komerciālajiem noteikumiem.
  3. Visus strīdus un domstarpības, kas varētu rasties sakarā ar šī Līguma izpildi, Puses apņemas risināt sarunu ceļā. Gadījumā, ja Puses nevar vienoties, strīdus izskata Latvijas Republikas tiesu iestādēs atbilstoši Latvijas Republikas normatīvajos aktos noteiktai kārtībai.
  4. Ja kāds no Līguma noteikumiem zaudē savu juridisko spēku, tas neietekmē citus Līguma noteikumus.
  5. Šajā Līgumā neparedzētajos jautājumos Puses rīkojas atbilstoši Latvijas Republikā spēkā esošajiem normatīvajiem aktiem.
  6. Līgumā var izdarīt grozījumus vai papildinājumus, Pusēm rakstiski vienojoties un vienošanos pievienojot Līgumam kā tā neatņemamu sastāvdaļu. Grozījumus vai papildinājumus izdara, ievērojot Publisko iepirkumu likuma 61.panta noteikumus.
  7. Jebkura no Pusēm ir tiesīga vienpusēji lauzt Līgumu, ja otra Puse nepilda vai nepienācīgi pilda Līguma saistības. Līguma laušana pirms termiņa neatbrīvo Puses no saistību izpildes, kas jau radušās saskaņā ar šo Līgumu.
  8. Šis Līgums sastāv no līguma teksta uz 4 (četrām) lapām un tā pielikumu Nr.1 (finanšu piedāvājums) uz \_\_ (\_\_\_\_\_\_\_\_\_) lapām.
  9. Līgums sagatavots latviešu valodā 2 (divos) eksemplāros ar vienādu juridisku spēku, no kuriem viens eksemplārs atrodas pie Pircēja, bet otrs – pie Pārdevēja.

1. **Pušu rekvizīti un paraksti**

|  |  |
| --- | --- |
| PIKC „Rīgas Valsts tehnikums”  Reģ. Nr. LV-90000281996  Adrese: Kr. Valdemāra iela 1c,  Rīga, LV-1817  Valsts kase  Kods: TRELLV22  Konta Nr.: LV70TREL21500223009000  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Direktore D.Vanaga  z.v. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  z.v. |